มิ้นท์ โสดคลุมเครือ กับ ต๋อง ยิ่งกว่าเพื่อนแต่ไม่ใช่แฟน (คลิป)
ถูกจับตาว่าเลิกรากับไฮโซ ต๋อง–พอพงษ์ ชินวัตร แล้ว เมื่อช่วงหลังเห็นสาว มิ้นท์–ณัฐวรา วงศ์วาสนา มีภาพปาร์ตี้กับเพื่อนบ่อยๆ ล่าสุดเจอ มิ้นท์ มาร่วมงาน BRILLIANT ASEAN PRODUCT AWARDS 2017 มอบรางวัลผลิตภัณฑ์ และ ceo ยอดเยี่ยมประจำปี 2560 ที่โรงละครเดอะบาซาร์เธียเตอร์ เลยถามถึงความสัมพันธ์ว่าเป็นยังไงบ้าง เพราะก่อนหน้านี้ที่ออกมาพูดเหมือนความสัมพันธ์คลุมเครือ? ตอนนี้ก็ยังเป็นแบบนั้นอยู่ เหมือนว่าเป็นช่วงที่ต่างคนต่างดูว่าเราต้องการอะไร แต่ว่าตัวมิ้นท์กับเค้าเราคุยกันอยู่ตลอดอยู่แล้ว ณ ตอนนี้ถ้ามันไม่ได้พัฒนาไปมากกว่านี้ แล้วมันจะ ไม่ใช่แล้ว เราก็ยังเป็นเพื่อน เป็นคนที่หวังดีต่อกันอยู่เสมอ ตอนนี้เราก็ยังติดต่อกัน แต่ว่าอาจจะไม่ได้หวานแล้ว ปัญหาเรื่องความไม่ชัดเจนรึเปล่า? ไม่ใช่เรื่องไม่ชัดเจน เป็นเรื่องของนิสัยมากกว่า ตั้งแต่คบกันมาทุกอย่างมันราบรื่น แต่พอมันมีปัญหาวิธีการแก้ปัญหาของเราไม่เหมือนกัน แต่ก็มีเพื่อนมาเป็นกาวใจ สุดท้ายมันก็ขึ้นอยู่กับเราสองคน ตอนนี้ให้เวลากันก่อนว่ามันไปในทางไหน ช่วงนี้แม้จะเจอกันแต่ก็เจอกันน้อย ความสัมพันธ์เป็นแบบนี้มาเกินครึ่งปีแล้วค่ะ สถานะของเราตอนนี้ล่ะ? โสดค่ะ แต่เรายังคุยกับเค้าอยู่ สถานะของเค้าตอนนี้ไม่ใช่แฟนค่ะ ยังหวังดีต่อกัน ติดต่อกัน ห่างกันแล้ว มันมากกว่าเพื่อน แต่ไม่ใช่แฟนค่ะ ถ้ามีคนเข้ามาก็คุยได้ค่ะ ถ้าเค้ามีสาวๆเข้ามาเราก็โอเค ยังคุยกันอยู่เลยว่าถ้าวันนึงเราไม่ได้กลับมาคบกันอีก เราก็เป็นเพื่อนกัน ปรึกษากันได้ทุกเรื่อง.
ถูกจับตาว่าเลิกรากับไฮโซ ต๋อง–พอพงษ์ ชินวัตร แล้ว เมื่อช่วงหลังเห็นสาว มิ้นท์–ณัฐวรา วงศ์วาสนา มีภาพปาร์ตี้กับเพื่อนบ่อยๆ 
มิ้นท์,ณัฐวรา วงศ์วาสนา,พอพงษ์ ชินวัตร,ความสัมพันธ์,แฟน,ดารา